ANUNT

Ajutorul pentru încălzirea locuinței se acordă de la 1 noiembrie 2021 până la 31 martie 2022 și poate fi obținut de familiile și/sau persoanele singure cu un venit mediu net lunar de până la **1.386 lei/persoană** (în cazul familiei) și **2.053 lei** (în cazul persoanei singure).

Cetatenii îndreptățiți să primească ajutorul pentru încălzire pot solicita acordarea acestuia începând de luni, **18 octombrie 2021**.

.

ACTE NECESARE în vederea acordării ajutorului pentru încălzire:

- Cerere - Declarație pe propria răspundere pentru acordarea unor drepturi de asistență socială

- Cerere - Declarație pe propria răspundere pentru modificarea cererii de acordare a unor drepturi de asistență socială sau pentru acordarea unor noi drepturi (se completează doar de către persoanele care beneficiază de ajutor social și/sau alocație pentru susținerea familiei)

- copii ale actelor de identitate ale persoanei singure/membrilor de familie

- copie a unei facturi de furnizare a energiei electrice/gazelor naturale

- copie după documentul care atestă calitatea în care solicitantul deține locuința (dacă persoana nu este înregistrată în evidențele Primăriei Branisca )

- copii ale documentelor care atestă veniturile realizate

- adeverință eliberată de Asociația de Proprietari, din care să rezulte numărul de persoane luate în calcul la plata taxelor comune

.Cererile pentru acordarea ajutorului de încălzire pot fi depuse individual .

VALOAREA AJUTORULUI PENTRU ÎNCĂLZIREA LOCUINȚEI diferă în funcție de venitul mediu lunar al solicitantului, astfel:

- **100%** din valoarea de referință (dar nu mai mult decât consumul facturat) - pentru un venit mediu net lunar cuprins între **0 lei și 200 lei** pe membru de familie/persoană singură

- **90%** - pentru un venit lunar net între **200,1 lei și 320 lei**

- **80%** - pentru un venit lunar net între **320,1 lei și 440 lei**

- **70%** - pentru un venit lunar net între **440,1 lei și 560 lei**

- **60%** - pentru un venit lunar net între **560,1 lei și 680 lei**

- **50%** - pentru un venit lunar net între **680,1 lei și 920 lei**

- **40%** - pentru un venit lunar net între **920,1 lei și 1.040 lei**

- **30%** - pentru un venit lunar net între **1.040,1 lei și 1.160 lei**

- **20%** - pentru un venit lunar net între **1.160,1 lei și 1.280 lei**

- **10%** - pentru un venit lunar net între **1.280,1 lei și 1.386 lei/2.053 lei** (membru de familie/persoană singură)

**Valoarea de referință** luată în calcul diferă în funcție de sistemul de încălzire utilizat, dar nu poate fi mai mică de: **250 lei/lună** (pentru gaze naturale), **320 lei/lună** (pentru combustibili solizi și/sau petrolieri) sau **500 lei/lună** (pentru energie electrică).

Pe lângă ajutorul pentru încălzirea locuinței, persoanele cu venituri mici primesc, lunar, pe parcursul întregului an și SUPLIMENTUL PENTRU ENERGIE - cu o valoare cuprinsă între **10 lei și 30 lei**, în funcție de sursa de furnizare a energiei. Dacă singura sursă de energie folosită este energia electrică, valoarea suplimentului este de **70 lei/lună**.

**IMPORTANT!**Beneficiarii ajutorului pentru încălzirea locuinței AU OBLIGAȚIA să comunice orice modificare cu privire la veniturile și componența familiei, în termen de 5 zile de la data la care a intervenit modificarea.

PERSOANELE CARE ÎNTÂMPINĂ DIFICULTĂȚIla completarea cererilor de acordare a ajutorului pentru încălzirea locuinței pot solicita consiliere și sprijin la numerele de **telefon** 0254282060, Compartimentul Asistență Socială , de luni până joi - între orele 8:00-16:00 sau vineri - între orele 8:00-14:00.